PATVIRTINTA

Lentvario pradinės mokyklos

direktoriaus 2020 m. rugpjūčio 31 d.

įsakymu Nr. V-26

**TRAKŲ R. LENTVARIO PRADINĖS MOKYKLOS 2020–2021 MOKSLO METŲ**

**PRIEŠMOKYKLINIO IR PRADINIO UGDYMO PROGRAMŲ**

**UGDYMO PLANO**

**I SKYRIUS**

**BENDROSIOS NUOSTATOS**

1. Trakų r. Lentvario pradinės mokyklos 2020–2021 mokslo metų pradinio ugdymo programos ir priešmokyklinio ugdymo programos ugdymo planas (toliau – Ugdymo planas) reglamentuoja priešmokyklinio ugdymo programos, pradinio ugdymo programos, specialiųjų ugdymosi poreikių mokiniams pritaikytų programų (toliau – Ugdymo programos) ir neformaliojo vaikų švietimo įgyvendinimą mokykloje.

2. Ugdymo plano tikslas – apibrėžti priešmokyklinio ir Pradinio ugdymo programų įgyvendinimo nuostatas, kuriomis vadovaudamasi mokykla savarankiškai bei tikslingai, atsižvelgdama į mokyklos bendruomenės poreikius, planuoja ir organizuoja pradinį ir priešmokyklinį ugdymą.

3. Ugdymo plane vartojamos sąvokos:

3.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių.

3.2. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų.

3.3. **Laikinoji grupė** – mokinių grupė dalykui pagal modulį mokytis, dalykui diferencijuotai mokytis ar mokymosi pagalbai teikti.

3.4. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.

3.5. **Pamoka** – pagrindinė nustatytos trukmės nepertraukiamo mokymosi organizavimo forma.

3.6. **Specialioji pamoka** – pamoka mokiniams, turintiems specialiųjų ugdymosi poreikių, skirta padėti įveikti mokymosi sunkumus, ar išskirtiniams mokinių gabumams ugdyti.

3.7. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias.

3.8. **Ugdymo planas** – ugdymo programos įgyvendinimo aprašas.

3.9. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**MOKYKLOS UGDYMO PLANO RENGIMAS**

4. Mokyklos 2020–2021 mokslo metų pradinio ugdymo planas (toliau – Mokyklos ugdymo planas) rengiamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Vaiko vidutinės priežiūros priemonės įgyvendinimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 235 d. Nr. V-644 „Dėl Vaiko vidutinės priežiūros priemonės įgyvendinimo tvarkos aprašo patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

5. Rengiant Ugdymo planą, remtasi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo procese informacija, mokyklos įsivertinimo duomenimis bei Nacionalinės mokyklų vertinimo agentūros 2016 m. gegužės 30 d. išorinio vertinimo ataskaita Nr. A-32.

6. Mokyklos ugdymo planą parengė mokyklos direktoriaus 2020-06-03 įsakymu Nr. V- 14 sudaryta darbo grupė, į kurią bendradarbiavimo pagrindais buvo įtraukti mokytojai, mokyklos administracijos, mokyklos Vaiko gerovės komisijos atstovai, tėvai.

7. Parengtam vienerių metų Ugdymo planui mokykla pasirinko struktūrą, nuostatų detalizavimą. Ugdymo plane nustatytos pradinio ugdymo programos įgyvendinimo nuostatos, kurios atspindi pradinio ugdymo organizavimo specifiką mokykloje.

8. Įgyvendindama kelias bendrojo ugdymo programas mokykla parengė vieną bendrą priešmokyklinio ugdymo ir pradinio ugdymo programos įgyvendinimo Ugdymo planą.

9. Ugdymo planą iki ugdymo proceso pradžios, t.y. rugpjūčio 31 d. tvirtina mokyklos vadovas, projektą suderinęs su mokyklos taryba, savininko teises ir pareigas įgyvendinančia Trakų r. savivaldybės administracija.

10. Ugdymo plane įteisinti mokyklos bendruomenės susitarimai dėl:

10.1. prioritetinių ugdymo tikslų ir uždavinių, keliamų mokyklos numatytam ugdymo laikotarpiui (metams);

10.2. pradinio ugdymo proceso organizavimo laikotarpių;

10.3. Bendrajai programai įgyvendinti skiriamų ugdymo valandų paskirstymo varianto (-ų), numatyto (-ų) Bendrojo ugdymo plano 27 punkte, pasirinkimo, ugdymo valandų konkrečiai klasei paskirstymo;

10.4. ugdymo turinio formavimo (integralaus, dalykinio ir (ar) mišraus ugdymo), mokymosi organizavimo formų (pamoka, projektinė, kūrybinė veikla ir pan.);

10.5. ugdymo veiklos mokytojo nuožiūra gali būti jungiamos, keičiamos, atsižvelgiant į susidariusią situaciją, informuojant mokyklos administraciją;

10.6. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų;

10.7. edukacinių erdvių kūrimo, panaudojimo ir pritaikymo, atsižvelgiant į mokinių ugdymosi poreikius, keliamus ugdymo tikslus;

10.8. Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių, ir pradinio ugdymo individualizuotos programos įgyvendinimo;

10.9. švietimo pagalbos mokiniui ir mokytojui teikimo (pvz., mokymosi pagalbos esant žemiems mokinių pasiekimams ar mokiniui (-iams) susiduriant su mokymosi sunkumais ar siekiant kompensuoti mokymosi pasiekimų skirtumus, susidariusius dėl mokymosi pagal kitos šalies pradinio ugdymo programą (papildomų ugdymo valandų skyrimo, atsakingų asmenų ar specialistų komandos sudarymo ir kt.);

10.10. ugdymo valandų, skiriamų mokinių ugdymo poreikiams tenkinti, panaudojimo;

10.11. klasių dalijimo į grupes, mažiausio mokinių skaičiaus jose nustatymo, laikinųjų grupių sudarymo;

10.12. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, nacionalinių mokinių pasiekimų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo;

10.13. mokinių ugdymo pasiekimų ir pažangos vertinamo metodikos ir tvarkos;

10.14. vadovėlių ir kitų mokymo(si) priemonių pasirinkimo, naudojimosi jomis mokykloje principų ir tvarkos;

10.15. pažintinės ir kultūrinės veiklos organizavimo;

10.16. neformaliojo vaikų švietimo programų pasirinkimo ir jų įgyvendinimo (derinant su Bendrosios programos dalykų ugdymo programomis ar vykdant atskiras programas), skiriamų ugdymo valandų, mokinių skaičiaus grupėse;

10.17. prevencinių ir kitų ugdymo programų pasirinkimo ir jų įgyvendinimo (integruojant į Bendrosios programos dalykus ar vykdant atskiras programas, skiriant joms tikslines ugdymo valandas) ;

10.18. bendradarbiavimo su mokinių tėvais (globėjais) tikslų ir formų;

10.19. esant būtinybei į ugdomąjį procesą įtraukiami mokinių tėvai (globėjai, rūpintojai);

10.20. kitų šio dokumento 10 punkte nenurodytų, tačiau mokyklai svarbių pradinio ugdymo programos įgyvendinimo nuostatų.

11. Siekiant tenkinti mokinių ugdymosi poreikius, Ugdymo plane įteisinti ir kiti Bendrajame ugdymo plane nenumatyti sprendimai, žinant, jog mokyklai pakaks mokymo lėšų ir tiems sprendimams pritaria mokyklos taryba ir savivaldybės vykdomosios institucijos įgaliotas asmuo.

12. Mokyklos ugdymo planas viešai skelbiamas mokyklos interneto svetainėje.

**III SKYRIUS**

**PRIEŠMOKYKLINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRIEŠMOKYKLINIO UGDYMO PROCESO TRUKMĖ**

13. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“ (Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija), (Lietuvos Respublikos švietimo ir mokslo ministro 2017 m. balandžio 11 d. įsakymo Nr. V- 252 redakcija), (Lietuvos Respublikos švietimo ir mokslo ministro 2018 m. vasario 5 d. įsakymo Nr. V- 100 redakcija); Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“.

14. Priešmokyklinis ugdymas organizuojamas pagal Priešmokyklinio ugdymo programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinio ugdymo programos patvirtinimo“ ir jos priedą „Priešmokyklinio amžiaus vaikų kompetencijos (pasiekimai), jų turinio dėmesys ir ugdymo gairės“.

**ANTRASIS SKIRSNIS**

**BENDRIEJI REIKALAVIMAI**

15. Priešmokyklinė grupė sudaryta atsižvelgiant į tėvų pageidavimus ir kuriant lygias sėkmingo mokyklinio starto galimybes, siekiant mokyklinio brandumo.

16. Priešmokyklinis ugdymas teikiamas vaikui, kuriam tais kalendoriniais metais sueina 6 metai.

Gali būti teikiamas anksčiau tėvų (globėjų) prašymu, vadovaujantis Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, (LR švietimo ir mokslo ministro 2018 m. vasario 5 d. Nr. V-100 redakcija), bet ne anksčiau, negu jam sueina 5 metai;

17. Priešmokyklinis ugdymas nėra teikiamas jaunesniam nei 5 metų vaikui ir vaikui, kuriam tais kalendoriniais metais sueina 7 metai.

18. Priešmokyklinio ugdymo trukmė – vieneri metai.

19. Vaikui, kuriam nustatyti specialieji ugdymosi poreikiai, Programa yra pritaikoma vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771).

20. Vaiko lankomumas yra žymimas elektroniniame dienyne „Mano dienynas“, kurio forma patvirtinta Lietuvos Respublikos švietimo ir mokslo ministro.

21. Mokykla, atsižvelgdama į tėvų (globėjų) poreikius ir galimybes, su tėvais (globėjais) aptarė ir pasirašė mokymo sutartį, kurioje nurodyta: mokymo sutarties šalys, ugdymo Programa, jos pradžios ir pabaigos laikas, jos baigimo forma, šalių įsipareigojimai, mokymo sutarties terminas, sutarties keitimo, nutraukimo pagrindai ir padariniai.

22. Mokyklai ir tėvams (globėjams) pasirašius mokymo sutartį tėvai (globėjai) privalo užtikrinti vaiko punktualų ir reguliarų Mokyklos lankymą (jei vaikas negali atvykti į Mokyklą, nedelsiant turi informuoti Mokyklą).

23. Priešmokyklinio ugdymo organizavimo forma yra priešmokyklinio ugdymo grupė (toliau – Grupė).

24. Grupė su pradinėmis klasėmis nejungiama.

**TREČIASIS SKIRSNIS**

**PRIEŠMOKYKLINIO UGDYMO ORGANIZAVIMAS**

25. Grupėje vykstantį procesą reglamentuoja konkrečios grupės ugdymo(si) tikslai.

26. Mokykloje įsteigta viena priešmokyklinio ugdymo grupė.

27. Mokykloje organizuojamas priešmokyklinis ugdymas pagal II modelį, patvirtintą 2012 m. rugpjūčio 30 d. Trakų rajono savivaldybės tarybos sprendimu Nr.S1 – 211 „Dėl Trakų rajono savivaldybės švietimo įstaigų priešmokyklinio ugdymo organizavimo modelių“.

28. II modelis:

28.1. grupės veikla yra 10,5 val.

28.2. grupėje vykstantį ugdymą reglamentuoja Priešmokyklinio ugdymo bendroji programa ir konkrečios grupės ugdymo(si) tikslai (socialinė ir kultūrinė vaikų patirtis, jų brandumas ir kt.). Ugdymas grupėje vyksta kaip vientisas procesas, jis neskaidomas į atskiras sritis (atskirus dalykus) ir vyksta integruotai. Pabrėžiamas būtinų priešmokyklinio amžiaus vaikams kompetencijų ugdymas, o ne specifinės žinios ar siauri mokėjimai (pavyzdžiui, mokymas rašyti raides);

28.3. minimalus vaikų skaičius grupėje – 10, maksimalus skaičius – 20;

28.4. priešmokyklinio ugdymo pedagogui talkina auklėtojo padėjėjas.

**KETVIRTASIS SKIRSNIS**

**PRIEŠMOKYKLINIO UGDYMO PROCESO TRUKMĖ**

29. Kasdieninė veikla priešmokyklinio ugdymo grupėje prasideda 7.30 valandą, baigiasi 18.00 val. Priešmokyklinio ugdymo grupė dirba 5 dienas per savaitę.

29.1. ugdymas esant ypatingoms aplinkybėms ar aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, nustatoma bendrųjų ugdymo planų 1 priede“.

30. Ugdomosios veiklos laikotarpis – 160 dienų (1680 valandų).

31.Ugdomoji veikla:

31.1.2020-2021 m. m. pradedama rugsėjo 1d., baigiama gegužės 31 d.;

31.2. programos įgyvendinimo laikotarpiu vaikų atostogos organizuojamos pagal mokykloje nustatytą pradinių klasių mokinių atostogų laiką;

31.3. atostogų trukmė kalendorinėmis dienomis:

|  |  |  |
| --- | --- | --- |
| **Atostogos** | **Laikas** | **Į mokyklą** |
| Rudens | 2020-10-26 – 2020-10-30 | 2020-11-02 |
| Žiemos (Kalėdų) | 2020-12-23 – 2021-01-05 | 2021-01-06 |
| Žiemos | 2021-02-15 – 2021-02-19 | 2019-02-22 |
| Pavasario (Velykų) | 2021-04-06 – 2021-04-09 | 2020-04-12 |

31.4. Papildomoms atostogoms skiriama 9 ugdymosi dienos:

|  |  |  |
| --- | --- | --- |
| **Papildomos atostogos** | **Laikas** | **Į mokyklą** |
| Rudens (5 d.) | 2020-10-19 – 2020-10-23 | 2019-11-02 |
| Pavasario (4 d.) | 2020-03-08 – 2020-03-12 | 2020-03-15 |

**PENKTASIS SKIRSNIS**

**PRIEŠMOKYKLINIO UGDYMO PROGRAMOS ĮGYVENDINIMO BENDROSIOS NUOSTATOS**

32. Priešmokyklinio ugdymo siekis – vaiko socialinė, sveikatos, pažinimo, komunikavimo ir meninė kompetencijos.

33. Suskirstymas į atskiras kompetencijas yra sąlygiškas, siekiant aiškiau apibrėžti ir išskleisti konkrečių kompetencijų turinį. Kasdienėje vaikų veikloje vienu metu plėtojasi kelios tarpusavyje susijusios kompetencijos.

34. Kompetencijos ir bendrieji gebėjimai ugdomi integraliai, visos spontaniškos ir organizuotos vaiko veiklos metu, ne tik priešmokyklinio ugdymo grupėje ar kitoje ugdymo vietoje, bet ir renginiuose, sporto varžybose, kelionėse, išvykose, taip pat namuose, šeimoje.

35. Priešmokyklinio ugdymo pedagogas individualizuoja vaikui keliamus reikalavimus, atsižvelgdamas į kiekvieno vaiko galias.

36. Priešmokyklinio ugdymo pedagogas dirbantis Grupėje:

36.1. per 3 savaites nuo programos įgyvendinimo pradžios parengia Grupės ugdomosios veiklos planą pagal patvirtintą II priešmokyklinio ugdymo modelį, planuoja savaitės veiklą. Planą tvirtina mokyklos vadovas;

36.2. organizuoja ugdomąją veiklą pagal Programą, atsižvelgdamas į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;

36.3. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai–antrai klasei;

36.4. vertina vaikų pažangą ir pasiekimus vadovaudamasis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 redakcija;

36.5. per 4 savaites nuo Programos įgyvendinimo pradžios atlieka vaikų pirminį pasiekimų vertinimą;

36.6. pagal Mokyklos parengtą formą vaikų pasiekimus fiksuoja Vaiko pasiekimų apraše (forma patvirtinta mokyklos direktoriaus 2015-05- 29 įsk. Nr. V-32);

36.7. įgyvendinęs Programą, atlieka vaikų galutinį pasiekimų vertinimą ir parengia rekomendaciją pradinių klasių mokytojui;

36.8.vaiko, turinčio specialiųjų ugdymosi poreikių, pasiekimus vertina kartu su švietimo pagalbos specialistu (-ais), dirbusiu (-iais) su vaiku;

36.9.vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus.

37. Grupės veikla organizuojama priešmokyklinės grupės patalpoje. Užsiėmimų pobūdį (žaidimus, veiklą grupėje, išvykas ir kt.) ir trukmę lemia ugdymo(si) tikslai bei grupės vaikų poreikiai.

38. Komunikavimo, pažinimo, socialinės, sveikatos saugojimo, meninės kompetencijų ugdymo planus rengia priešmokyklinio ugdymo grupės pedagogas. Veiklą planuoja savaitei.

**IV. SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

39. Mokslo metai:

39.1. 2020–2021 mokslo metai prasideda 2020 m. rugsėjo 1 d., baigiasi 2021 m. rugpjūčio 31 d. Ugdymo procesas prasideda 2020 m. rugsėjo 1 d., baigiasi 2021 m. birželio 8 d. Ugdymo proceso trukmė – 175 ugdymo dienos.

39.2. Ugdymo procesas organizuojamas pusmečiais:

|  |  |
| --- | --- |
| *I pusmetis* | *II pusmetis* |
| 2020-09-01 – 2021-01-22 | 2021-01-25– 2021-06-08 |

40. Mokiniams skiriamos atostogos:

|  |  |  |  |
| --- | --- | --- | --- |
| Atostogos | Prasideda | Baigiasi | Į mokyklą |
| Rudens | 2020-10-26 | 2020-10-30 | 2020-11-02 |
| Žiemos (Kalėdų) | 2020-12-23 | 2021-01-05 | 2021-01-06 |
| Žiemos | 2021-02-15 | 2021-02-19 | 2021-02-22 |
| Pavasario (Velykų) | 2021-04-06 | 2021-04-09 | 2021-04-12 |

41. 10 ugdymo proceso dienų per mokslo metus skiriama kultūrinei (taip pat etninei), meninei, pažintinei, kūrybinei, sportinei, praktinei, socialinei veiklai. Ši veikla yra ugdymo proceso dalis, ja siekiama Bendrojoje programoje numatytų ugdymo tikslų:

|  |  |  |
| --- | --- | --- |
| Eil. Nr. | Priemonė/ veikla | Laikas |
| *Kultūrinė, meninė, kūrybinė veikla* | | |
| 1. | Mokslo metų pradžios šventė. | 2020-09-01 |
| 2. | Verslumo diena „Rudens fiesta“ | 2020-09-25 |
| 3. | Kalėdiniai renginiai. | 2020-12-01 – 2020-12-22 |
| 4. | Kaziuko mugė. | 2021-03-04 |
| 5. | Tarptautinis teatrų festivalis „Mizanscenų pilis“ | 2021-04-02 |
| 6. | Šokio diena „Europos ritmu“ | 2021-05-07 |
| 7. | Mokslo metų pabaigos šventė. | 2021-06-08 |
| *Sportinė, pažintinė veikla* | | |
| 8. | Dalyvavimas edukacinėse pamokose. | 2020-2021 m.m. |
| 9. | Pažintinės ekskursijos, išvykos. | 2020-2021 m.m. |
| 10. | Sporto ir sveikatingumo šventė. | 2021-05-21 |

Tikslios veiklos datos ir temos koreguojamos mėnesiniame veiklos plane.

42. Ugdymas esant ypatingoms aplinkybėms ar aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, nustatoma bendrųjų ugdymo planų 1 priede“.

**ANTRASIS SKIRSNIS**

**MOKYKLOS UGDYMO TURINIO FORMAVIMAS IR ĮGYVENDINIMAS**

43. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

43.1. Bendroji programa įgyvendinama, vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų vertinimo, aplinkos kūrimo nuostatomis.

44. Formuojant mokyklos ugdymo turinį: planuojant mokyklos mokinių pasiekimus, numatant ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus mokykloje rezultatus ir Išorinio audito rekomendacijas dėl mokinių pasiekimų gerinimo.

1. Bendrajai programai ir neformaliojo švietimo programoms įgyvendinti:

45.1. 2020–2021 mokslo metais skiriamos ugdymo valandos (ugdymo valandos trukmė 1 klasėse – 35 min., 2–4 klasėse – 45 min.):

|  |  |  |  |
| --- | --- | --- | --- |
| Dalykai | Skiriamos ugdymo valandos | | |
| 1-2 klasės | 3-4 klasės | 1–4 klasės |
| Dorinis ugdymas (tikyba arba etika) | 70 | 70 | 140 |
| Lietuvių kalba (gimtoji) | 525 | 490 | 1015 |
| Užsienio kalba | 70 | 140 | 210 |
| Matematika | 315 | 315 | 630 |
| Pasaulio pažinimas | 140 | 140 | 280 |
| Dailė ir technologijos | 140 | 140 | 280 |
| Muzika | 140 | 140 | 280 |
| Fizinis ugdymas | 210 | 210 | 420 |
| Valandos, skiriamos mokinių ugdymo(si) poreikiams tenkinti | 70 | 105 | 175 |
| Iš viso Bendrajai programai įgyvendinti | 1645 | 1750 | 3395 |
| Neformaliojo švietimo valandos | 140 | 140 | 280 |

1. Bendrosios programos ugdymo dalykams skiriant ugdymo valandas per savaitę:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dalykai | Dalyko savaitinių ugdymo valandų skaičius | | | | | | | | | | | | | | | | | | | | | | | | |  | | |  | | | | |
| 1klasė | | | | | | | 2 klasė | | | | | | | | 3 klasė | | | | | 4klasė | | | | | Pradinio ugdymo programa (1–4 klasės) | | | |  | | | | |
| **A** | **B** | **C** | **D** | | | **A** | | | **B** | | **C** | | **D** | | **A** | **B** | | **C** | **D** | **A** | **B** | | **C** | **D** |  | | | |  | |  | | |
| Dorinis ugdymas (tikyba) | 1 | 1 | 1 | 1 | | | 1 | | | 1 | | 1 | | 1 | | 1 | 1 | | 1 | 1 | 1 | 1 | | 1 | 1 | 4 | | | |  | | |
| Lietuvių kalba (gimtoji) | 8 | 8 | 8 | 8 | | | 7 | | | 7 | | 7 | | 7 | | 7 | 7 | | 7 | 7 | 7 | 7 | | 7 | 7 | 29 | | | |  | | |
| Užsienio kalba (anglų) | - | - | - | - | | | 2 | | | 2 | | 2 | | 2 | | 2 | 2 | | 2 | 2 | 2 | 2 | | 2 | 2 | 8 | | | |  | | |
| Matematika | 4 | 4 | 4 | 4 | | | 5 | | | 5 | | 5 | | 5 | | 4 | 4 | | 4 | 4 | 5 | 5 | | 5 | 5 | 18 | | | |  | | |
| Pasaulio pažinimas | 2 | 2 | 2 | 2 | | | 2 | | | 2 | | 2 | | 2 | | 2 | 2 | | 2 | 2 | 2 | 2 | | 2 | 2 | 8 | | | |  | | |
| Dailė ir technologijos | 2 | 2 | 2 | 2 | | | 2 | | | 2 | | 2 | | 2 | | 2 | 2 | | 2 | 2 | 2 | 2 | | 2 | 2 | 8 | | | |  | | |
| Muzika | 2 | 2 | 2 | 2 | | | 2 | | | 2 | | 2 | | 2 | | 2 | 2 | | 2 | 2 | 2 | 2 | | 2 | 2 | 8 | | | |  | | |
| Fizinis ugdymas | 2 | 2 | 2 | 2 | | | 2 | | | 2 | | 2 | | 2 | | 2 | 2 | | 2 | 2 | 2 | 2 | | 2 | 2 | 8 | | | |  | | |
| Šokis | 1 | 1 | 1 | 1 | | | 1 | | | 1 | | 1 | | 1 | | 1 | 1 | | 1 | 1 | 1 | 1 | | 1 | 1 | 4 | | | |  | | |
| Privalomų ugdymo valandų skaičius mokiniui | 1 kl. – 22 | | | | | 2 1kl. – 24 | | | | | | | | | | 3 kl.– 23 | | | | | 4 kl.– 24 | | | | | 93 | |
| Valandos, skiriamos mokinių ugdymo(si) poreikiams tenkinti | 1 | 1 | 1 | 1 | 1 | | | | 1 | | 1 | | 1 | | | 1 | 1 | 1 | | 1 | 2 | | 2 | 2 | 2 | 20 |  | | | |  | |
| Neformalusis švietimas | 2 | 2 | 2 | 2 | 2 | | | | 2 | | 2 | | 2 | | 2 | | 2 | 2 | | 2 | 2 | | 2 | 2 | 2 | 32 |  | | | | | | | | |

47. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti.

48. Ugdymo valandos, nurodytos Bendrojo ugdymo plano 27, 28 punktuose, numatytos Bendrajai programai įgyvendinti. Mokykla ugdymo procesą organizuoja grupinio mokymosi forma kasdieniu mokymo proceso organizavimo būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas).

49. Klasės dalijamos į grupes:

49.1. lietuvių kalbai mokyti mokykloje, esančioje daugiakalbėje aplinkoje, jeigu joje yra ne mažiau kaip 20 proc. mokinių besimokančių valstybine mokomąja kalba, kurių gimtoji kalba yra kita, ne valstybinė kalba ir klasėje esant ne mažiau kaip 18 mokinių ( nurodyta Bendrojo ugdymo plano 22.3.4 punkte);

49.2. užsienio kalbai mokyti, klasėje esant ne mažiau kaip 20 mokinių, jei mokykla turi pakankamai mokymo lėšų.

50. Laikinosios grupės sudaromos iš kelių klasių mokinių:

50.1. grupinėms konsultacijoms, mokymo pagalbai teikti ar kitai ugdymo veiklai, kuria siekiama spręsti mokyklai aktualias ugdymo problemas (pvz., gabiems mokiniams, turintiesiems mokymosi sunkumų);

50.2. mokykla nusistatė mažiausią mokinių skaičių laikinojoje grupėje – 5 mokiniai.

51. Bendrosios programos tikslų įgyvendinimui, ugdymo turinys formuojamas pagal dalykus, o esant poreikiui tam tikrą laikotarpį planuojamas integralus atskirų ar visų ugdymo dalykų programų mokymas.

52. užduočių mokiniams į namus skyrimas 1- 4 klasėse. Mokykla užtikrina, kad užduotys:

52.1. atitiktų mokinio galias;

52.2. būtų naudingos tolesniam mokymuisi;

52.3. nebūtų užduodamos atostogoms;

52.4. nebūtų skirtos dėl įvairių priežasčių neįvykusių pamokų turiniui įgyvendinti.

53. Mokiniams, kurie negali tinkamai įvykdyti užduočių, skirtų atlikti namuose dėl nepalankių socialinių ekonominių kultūrinių sąlygų, sudaromos sąlygos jas atlikti mokykloje arba mokiniai nukreipiami į dienos centrus.

54. Valandos mokinių ugdymo(si) poreikiams tenkinti skiriamos individualioms ir grupinėms konsultacijoms (anglų kalba, lietuvių kalba) mokymosi pagalbai teikti, Gabiųjų mokyklėlei (lietuvių kalba, pasaulio pažinimas), pvz.: gabiems mokiniams, mokiniams, turintiems mokymosi sunkumų, esant žemiems mokymosi pasiekimams;

54.1. projektinei, kūrybinei ir kitai mokinių ugdomajai veiklai (pvz., techninei kūrybinei, gamtamokslinio tyrinėjimo ir eksperimentavimo, skaitymo gebėjimų ugdymo ir kt.), padedančiai siekti Bendrosios programos tikslų;

54.2. mokyklos pasirinktoms prevencinėms ir kitoms programoms įgyvendinti.

55. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, mokyklos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams. Rekomenduojama į neformaliojo vaikų švietimo veiklą padėti įsitraukti mokiniams, gyvenantiems nepalankiomis socialinėmis, ekonominėmis, kultūrinėmis sąlygomis, turintiems specialiųjų ugdymosi poreikių, atvykusiems ar grįžusiems iš užsienio valstybių.

56. Mokinių skaičių neformaliojo vaikų švietimo grupėje pagal turimų mokymo lėšų dydį nustato mokyklos vadovas, suderinęs su mokyklos taryba. Neformaliojo vaikų švietimo programose dalyvaujantys mokiniai žymimi Mokinių registre.

57. neformaliojo vaikų švietimo programos per mokinių atostogas vykdomos nevalstybinės, savivaldybės ir valstybinės – biudžetinės ir viešosios įstaigos – savininko teises ir pareigas įgyvendinančios institucijos (dalyvių susirinkimo), kitų mokyklų – savininko (dalyvių susirinkimo) ar mokyklos nustatyta tvarka.

58. Mokykla organizuoja mokinių mokymosi krūvio stebėseną ir remdamasi turimais duomenimis, jeigu reikia, koreguoja ugdymo procesą.

59. Mokykla užtikrina sisteminę švietimo pagalbą, kuri apima: žemų pasiekimų prevenciją, intervenciją ir žemų pasiekimų kompensacines priemones.

60. Mokykla, vertindama mokinio pasiekimus ir pažangą, vadovaujasi teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.

61. Mokytojas formuodamas integralų ugdymo turinį (nesuskaidytą į atskirus dalykus), numato:

61.1. integruoto ugdymo laikotarpius: integruotai ugdoma dieną, savaitę, mėnesį ar visus mokslo metus, ugdymo sričiai ar dalykui skiriant proporcingą ugdymo valandų skaičių;

61.2. integracinius / jungiamuosius ugdymo turinio elementus. Jais gali būti: Bendrojoje programoje numatyti ugdymo(si) pasiekimai, kompetencijos, aktualios temos, problemos, iškelti ugdymo tikslai ir kt.;

61.3. gali pasirinkti įvairius ugdymo turinio integravimo būdus: kai integruojami visi ar keli Bendrosios programos ugdymo dalykai;

61.4. gali derinti Bendrosios programos ir neformaliojo švietimo programų turinį, kurdamas integralų pradinio ugdymo turinį;

61.5. ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

61.6. planuodamas ugdymo laiką, išlaiko metams klasei ugdymo dalykams skiriamas ugdymo valandas, nurodytas Ugdymo plano 45.1 punkte;

62. Mokykloje numatoma preliminari formalaus ugdymo dienos proceso pradžia (8.00 val.) ir pabaiga (12.40 val. arba 12.50 val.), veiklų laikas.

63. Ugdymo procesas organizuojamas pamoka ir kitomis mokymosi organizavimo formomis:

63.1. pamokos trukmė 1 klasėje – 35 min., ir 2-4 klasėse – 45 min.,

63.2. Pamokų ir pertraukų, skirtų 1 klasių mokiniams, laikas:

*1 pamoka – 8.00-8.35*

*pertrauka 20 min.*

*2 pamoka – 8.55-9.30*

*pertrauka 30 min.*

*3 pamoka – 10.00-10.35*

*pertrauka 30 min.*

*4 pamoka – 11.10-11.45*

*pertrauka 20 min.*

*5 pamoka – 12.05-12.40*

63.3. Pamokų ir pertraukų, skirtų 2-4 klasių mokiniams, laikas:

*1 pamoka – 8.00-8.45*

*pertrauka 10 min.*

*2 pamoka – 8.55-9.40*

*pertrauka 20 min.*

*3 pamoka – 10.00-10.45*

*pertrauka 25 min.*

*4 pamoka – 11.10-11.55*

*pertrauka 10 min.*

*5 pamoka – 12.05-12.50*

63.4. ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas, vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“.

63.5. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant ugdymo dalykų ir neformaliojo švietimo programų turinį.

63.6. ugdymo procesas skirstomas į įvairios nepertraukiamos trukmės ugdymo periodus;

63.7. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ne ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo švietimo programoms įgyvendinti. Į šį laiką neįskaičiuojamas mokamos pailgintos dienos grupės veiklai organizuoti skirtas laikas, kuris vykdomas nuo 13.00 iki 18.00 val.;

63.8. mokiniui, kuris mokosi pagal pradinio ugdymo programą, pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma sudedamoji ugdymo proceso veiklos dalis.

63.8.1. mokykla atsižvelgdama į pradinio ugdymo bendrojoje programoje numatytą turinį ir pasiekimus, mokinių amžių, pažintinei kultūrinei veiklai per mokslo metus skirs ne mažiau kaip 7 dienas. Veikla turi būti siejama ne tik su mokyklos ugdymo tikslais, bet ir su mokinių mokymosi poreikiais;

63.8.2. ugdymo procesas gali būti organizuojamas ne tik mokyklos ir kiemo edukacinėse erdvėse, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

64. Mokykla inicijuos mokinių tėvų aktyvesnį įsitraukimą į mokyklos organizuojamas veiklas ugdant mokinių verslumo kompetenciją.

64.1. ne mažiau 30 proc. pamokų verslumui ugdyti vyraus aktyvieji metodai;

64.2. ne mažiau 60 proc. mokinių praktiškai išbandys verslumo gebėjimus;

64.3. ne mažiau 35 proc. tėvų įsitrauks į bendrą veiklą.

65. Siekiant dar didesnių pokyčių, į ugdymo procesą bus įtraukiami vis daugiau mokinių tėvų tam, kad būtų pasiekti geresni mokymosi rezultatai, nes, nemaža dalimi, jie priklauso ne tik nuo mokytojų ar vaikų, bet ir nuo tėvų.

66. Mokykla einamaisiais mokslo metais koreguoja ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**TREČIASIS SKIRSNIS**

**MOKINIŲ MOKYMO NAMIE ORGANIZAVIMAS**

67. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

67.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Įgyvendinamos visos Bendrosios programos dalykų programos, išskyrus fizinio ugdymo programą; mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

67.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, parengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

67.3. mokinys gydytojo leidimu dalį ugdymo valandų / pamokų gali lankyti mokykloje. Šios ugdymo valandos / pamokos įrašomos į mokinio individualų ugdymo planą;

67.4. namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriama 315 metinių (9 savaitinės) pamokų Bendrosios programos ugdymo dalykams įgyvendinti; 4 klasėse – 385 metinės (11 savaitinių) pamokos.

**KETVIRTASIS SKIRSNIS**

**IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

68. Mokykla, atvykusį asmenį, baigusį užsienio valstybės, tarptautinės organizacijos Pradinio ugdymo programos dalį (toliau – tarptautinė pradinio ugdymo programa) ar priešmokyklinio ugdymo programos dalį:

68.1. priima mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, susipažinusi su atvykusiųjų asmenų lūkesčiais ir norais dėl mokymosi kartu su bendraamžiais.

68.2. tėvų (globėjų) pageidavimu priima vaiką, kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus;

68.3. vaiką, kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;

68.4. informuoja savivaldybės mokyklos (biudžetinės įstaigos) savivaldybės vykdomąją instituciją ar jos įgaliotą asmenį.

68.5. kartu su mokinio tėvais (globėjais) ar teisėtais mokinio atstovais numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą dalį laiko intensyviai mokytis lietuvių kalbos:

68.5.1. jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualiame ugdymo plane gali būti numatytas pamokų skaičiaus perskirstymas tarp atskirų dalykų, numatytų Bendrųjų ugdymo planų 27 punkte;

68.5.2. numato mokinio apytikrę adaptacinio laikotarpio trukmę, mokyklos teikiamos pagalbos formas ir būdus; mokyklos, mokinio ir tėvų įsipareigojimus. Pagalbos teikimas gali būti numatomas kelerių metų laikotarpiui;

68.5.3. nuolat bendradarbiauja su mokinio tėvais (globėjais) ar teisėtais mokinio atstovais ir teikia informaciją apie mokinio mokymąsi, daromą pažangą;

68.5.4. siūlo neformaliojo vaikų švietimo veiklas, atliepiančias besimokančiojo poreikius.

69. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą, skirdama pamokų iš mokinio ugdymosi poreikiams tenkinti skiriamų pamokų. Intensyviai lietuvių kalbos mokoma(si) iki vienų metų (išimtiniais atvejais ir ilgiau), o pagalbos teikimas numatomas keleriems (2–4) metams.

**PENKTASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

70. Ugdymo sričių / ugdymo dalykų programų įgyvendinimas:

*70.1. Dorinis ugdymas:*

70*.1.1.*tėvai (globėjai) parenka mokiniui vieną iš dorinio ugdymo dalykų: tradicinės religinės bendruomenės tikybą;

70*.2.* *Kalbinis ugdymas:*

70.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (panaudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus: diktantai, rašiniai, atpasakojimai.

70.2.2. Kelti aukštesnio lygio klausimus, taikyti aktyvaus ugdymos(si) metodus, mažinti mokytojo kalbėjimo laiką pamokoje, gerinti pamokos kokybę. Naudoti IKT pamokose aktualizuojant ugdymo turinį, susiejant jį su gyvenimiška patirtimi.

*70.3. Pirmosios užsienio kalbos mokymas:*

70.3.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

70.3.2. tėvai (globėjai) parinko mokiniui vieną iš trijų Europos kalbų (anglų, vokiečių, prancūzų) (toliau – užsienio kalba) – anglų kalbą.

70.3.3. anglų kalbai mokyti visose 2–4 klasėse skiriama po 2 ugdymo valandas per savaitę.

*70.4. Socialinis ir gamtamokslinis ugdymas:*

70*.4.1.*gamtamoksliniams gebėjimams ugdytis skiriama ne mažiau pusė pasaulio pažinimo dalykui skirto ugdymo laiko. Mokytojams rekomenduojamos ugdymo veiklos, sudarančios sąlygas ugdytis praktinius ir eksperimentinius gamtamokslinius gebėjimus, todėl dalį (1/4) dalykui skiriamo laiko bus skiriama organizuoti ugdymą tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

*70.4.1.1.* socialiniams gebėjimams ugdytis dalį (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

*70.4.2.* Kelti aukštesnio lygio klausimus, taikyti aktyvaus ugdymos(si) metodus, mažinti mokytojo kalbėjimo laiką pamokoje, ugdyti mokinių savarankiškumą, gerinti pamokos kokybę. Naudoti IKT pamokose aktualizuojant ugdymo turinį, susiejant jį su gyvenimiška patirtimi.

*70.5. Matematinis ugdymas:*

70.5.1.organizuojant matematinį ugdymą mokytojai vadovaujasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudojamos informacinės komunikacinės technologijos, skaitmeninės mokomosios priemonės.

*70.6. Fizinis ugdymas:*

*70.6.1.* 1-4 klasėse viena iš trijų fizinio ugdymo valandų skiriama šokiui;

*70.6.2.* prireikus specialiosios medicininės fizinio pajėgumo grupės organizuojamos taip:

*70.6.2.1.* mokiniai dalyvauja ugdymo veikloje su pagrindine grupe, bet pratimai ir krūvis jiems skiriami pagal gydytojo rekomendacijas;

*70.6.2.2.* tėvų (globėjų) pageidavimu mokiniai gali lankyti sveikatos grupes ne mokykloje. Atleidimas nuo dalyko mokymosi, įforminamas mokyklos vadovo įsakymu;

*70.6.2.3.* siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ar fiziniam aktyvinimui skirtos veiklos.

*70.7. Meninis ugdymas (dailė ir technologijos, muzika, šokis, teatras):*

*70.7.1.* technologiniam ugdymui skiriama ne mažiau kaip 30 proc. dalykui ir technologijų dalykui skiriamo laiko, nurodyto Mokyklos Ugdymo plano 46 punkte.;

70.7.2. atsižvelgiant į mokyklos bendruomenės meninio ugdymo poreikius ir mokyklos galimybes mokykloje:

*70.7.2.1.* įgyvendinama šokio programa, skiriant vieną ugdymo valandą iš fizinio ugdymo skiriamų ugdymo valandų per savaitę;

*70.7.2.2.* viena iš meninio ugdymo sričių yra teatras;

70.7.3.organizuojamas kryptingas meninis ugdymas. Mokykla parengė kryptingo meninio ugdymo programą, patvirtintą mokyklos direktoriaus.

*71. Integruojamųjų, prevencinių ir kitų ugdymo programų įgyvendinimas:*

71.1. Į Bendrosios programos ugdymo dalykų programų turinį integruojama:

71.1.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK-2433 “Dėl Pradinio ir pagrindinio ugdymo bendrųjų programų patirtinimo“ 11 priedas „Bendrųjų kompetencijų ir gyvenimo įgūdžių ugdymas“ integruojamas į Bendrosios programos turinį). Šios programos atskirai nėra vykdomos;

* + 1. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;

71.1.3.mokyklos pasirinktos prevencinės ir kitos ugdymo programos. Mokykla sudarė sąlygas kiekvienam mokiniui dalyvauti bent vienoje nuoseklioje ir ilgalaikėje prevencinėje programoje, kuri apima smurto, patyčių, alkoholio, tabako, taip pat kitų psichiką veikiančių medžiagų vartojimo prevenciją, skatina sveiką gyvenseną, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“;

71.1.4. mokyklos pasirinktos prevencinės ir kitos ugdymo programos: „Zipio draugai“, „Obuolio draugai“ ir „Įveikiame kartu“;

71.1.5. etninės kultūros ugdymas, integruojamas į ugdomuosius dalykus;

71.1.6. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

71.1.7.Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“. Integruojama į ugdomuosius dalykus.

71.2. Mokytojas, formuodamas klasės mokinių ugdymo turinį, suplanavo ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etnokultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys.

**ŠEŠTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

72. Mokykla, rengdama Ugdymo planą, atsižvelgė į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, mokyklos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, šio skyriaus nuostatomis ir kitomis, mokyklai aktualiomis, Bendrojo ugdymo plano nuostatomis.

73. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (pagal dalykus), parenkamos mokymosi organizavimo formos, pritaikomos ugdymosi erdvės, parenkamos ugdymui skirtos specialiosios mokymo priemonės.

74. Organizuodama mokinių, turinčių specialiųjų ugdymosi poreikių ugdymą, mokykla atsižvelgia į:

74.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

74. 2. mokymosi formą ir mokymo proceso organizavimo būdą;

74.3.mokyklos ir tėvų (globėjų) įsipareigojimus, įteisintus mokymo sutartyje;

**ANTRAS SKIRSNIS**

**INDIVIDUALAUS UGDYMO PLANO RENGIMAS**

75. Individualus ugdymo planas rengiamas mokiniui, turinčiam specialiųjų ugdymosi poreikių. Planas rengiamas siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.

76. Mokykla, rengdama individualų mokyklos ugdymo planą:

76.1. pritaiko bendrąjį ugdymo planą iki 20 procentų koreguodama dalykų programoms įgyvendinti skiriamų savaitinių ugdymo valandų skaičių, nurodytą Bendrojo ugdymo plano 27 punkte;

76.2. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

76.3. per mokslo metus, mokyklos Vaiko gerovės komisijai ar pedagoginei psichologinei tarnybai įvertinus ir rekomendavus, galima keisti specialiųjų pamokų, pratybų ir individualiai pagalbai skiriamų valandų skaičių;

76.4. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą;

76.5. atsižvelgdama į mokinio sveikatos sutrikimus ir mokyklos Vaiko gerovės komisijos rekomendacijas, specialiųjų ugdymosi poreikių turintiems mokiniams trumpinama ugdymo veiklų / pamokų trukmė 5 min., o sutaupytas laikas skiriamas mokinių veiklai keisti, pertraukoms organizuoti;

76.6. bendrojo ugdymo klasėse besimokantiems mokiniams visi Bendrojo ugdymo plano keitimai, susiję su atleidimu nuo dalykų mokymosi, įforminami mokyklos vadovo įsakymu.

77. Mokiniui, kuris mokosi pagal Pradinio ugdymo individualizuotą programą, ugdymo planas sudarytas atsižvelgiant į mokinio intelektines galis (sutrikimo lygį), mokymosi formą, mokymo organizavimo būdą ir klasės paskirtį, vadovaujantis Bendrojo ugdymo plano 27 punktu :

|  |  |  |  |
| --- | --- | --- | --- |
| Dalykai | Skiriamos ugdymo valandos | | |
| 2 klasė | 3-4 klasės | Iš viso skiriama pamokų Pradinio ugdymo programai |
| Dorinis ugdymas (tikyba arba etika) | 35 | 70 | 105 |
| Lietuvių kalba (gimtoji) | 245 | 490 | 735 |
| Užsienio kalba (anglų) | 35 | 105 | 140 |
| Matematika | 140 | 280 | 420 |
| Pasaulio pažinimas | 70 | 140 | 210 |
| Dailė ir technologijos | 70 | 140 | 210 |
| Muzika | 70 | 140 | 210 |
| Fizinis ugdymas | 70 | 140 | 210 |
| Šokis | 35 | 70 | 105 |
| Privalomas pamokų skaičius mokiniui | 770 | 1575 | 2345 |
| Valandos, skiriamos mokinių ugdymo(si) poreikiams tenkinti, specialiajai veiklai organizuoti | 35 | 70 | 105 |
| Neformaliojo švietimo valandos | 70 | 140 | 210 |

77.1. pradinio ugdymo individualizuotos programos ugdymo dalykams skiriant ugdymo valandas per savaitę:

|  |  |  |  |  |  |
| --- | --- | --- | --- | --- | --- |
| Dalykai | Dalyko savaitinių ugdymo valandų skaičius | | | | |
| Jungtinė klasė | | | | Pradinio ugdymo programa (2–4 klasės) |
| 2 kl. | 3 kl. | 4 kl. |  | |
| Dorinis ugdymas (tikyba) | 1 | 1 | 1 | 3 | |
| Lietuvių kalba (gimtoji) | 7 | 7 | 7 | 21 | |
| Užsienio kalba (anglų) | 1 | 1 | 2 | 4 | |
| Matematika | 4 | 4 | 4 | 12 | |
| Pasaulio pažinimas | 2 | 2 | 2 | 6 | |
| Dailė ir technologijos | 2 | 2 | 2 | 6 | |
| Muzika | 2 | 2 | 2 | 6 | |
| Fizinis ugdymas | 2 | 2 | 2 | 6 | |
| Šokis | 1 | 1 | 1 | 3 | |
| Privalomas pamokų skaičius mokiniui | 23 | 23 | 23 | 69 | |
| Valandos, skiriamos mokinių ugdymo(si) poreikiams tenkinti, specialiajai veiklai organizuoti | 0,5 | 0,5 | 0,5 | 1,5 | |
| Neformaliojo švietimo valandos | 1 | 1 | 1 | 3 | |

77.1.1. Specialiojoje klasėje mokiniams pagalbą teikia specialusis pedagogas, logopedas, socialinis pedagogas ir mokytojo padėjėjas.

77.2. mokiniui, turinčiam negalią dėl nežymaus intelekto sutrikimo, ugdymo plane skiriamos specialiosios pamokos sutrikusioms funkcijoms lavinti ir individualiai, grupinei specialiajai pedagoginei pagalbai teikti;

77.3. neformalusis vaikų švietimas organizuojamas su bendrųjų klasių mokiniais;

77.4. ugdymo veiklos mokytojo nuožiūra jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas;

77.5. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms priešmokyklinio ugdymo grupėje ir 1-4 klasėse skiriamos ne mažiau kaip 35 pamokos per metus (1 per savaitę).

77.6. specialiosios – jungtinės klasės mokinių veikla per muzikos, šokio ir fizinio ugdymo pamokas integruojama į bendrųjų klasių veiklą.

78. Mokinio, turinčio specialiųjų ugdymosi poreikių, mokymosi pažanga ir pasiekimai vertinami ideografiniu vertinimu.

**TREČIAS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

79. Mokinio, turinčio specialiųjų ugdymosi poreikių, mokymą namie savarankišku mokymo proceso organizavimo būdu organizuoja mokykla pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Bendrojo ugdymo plano 37 punktu:

79.1. 1 ugdymo valanda skiriama specialiosioms pamokoms ar specialiajai pedagoginei pagalbai teikti;

79.2. mokiniams, turintiems vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 8 valandas per savaitę, iš jų 1 ugdymo valandą skirti specialiosioms pamokoms ar specialiajai pedagoginei pagalbai teikti.

SUDERINTA SUDERINTA

Mokyklos tarybos posėdyje Trakų rajono savivaldybės administracijos

2020-06-12, protokolo Nr. 03 direktoriaus 2020 m. rugpjūčio 31 d. įsakymu Nr. ŠIE-37

2020-2021 mokslo metų

pradinio ugdymo programos

bendrojo ugdymo plano

1 priedas

**UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra – mokyklos ir (ar) gyvenamojoje teritorijoje minus 20 °C ar žemesnė arba 30 °C ar aukštesnė.

3. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus:

3.1. laikinai koreguoti ugdymo proceso įgyvendinimą:

3.1.1. keisti nustatytą pamokų trukmę;

3.1.2. keisti nustatytą pamokų pradžios ir pabaigos laiką;

3.1.3. ugdymo procesą perkelti į kitas aplinkas;

3.1.4. priimti kitus aktualius ugdymo proceso organizavimo sprendimus, mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su Trakų rajono savivaldybės administracija;

3.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas“, nustatyta tvarka.

4. Valstybės, savivaldybės lygiu ar mokyklos vadovui priėmus sprendimą ugdymą organizuoti nuotoliniu mokymo būdu, mokykla:

4.1. vadovaujasi mokyklos parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos  2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese pasirinkta kita mokymo forma ir būdu, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi mokiniai turėtų priėjimą prie mokymosi išteklių. Pastebėjus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui, ir ne daugiau 50 procentų – asinchroniniam ugdymui;

4.6. pertvarko pamokų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas. Galima nepertraukiamo sinchroninio ugdymo trukmė per dieną – iki 2 val.;

4.7. susitaria su mokytojais dėl tarpdalykinio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje pamokų stebėjimas, filmuotų užduočių atlikimas, užduočių atlikimas elektroninėse platformose, knygų skaitymas, užduočių atlikimas iš vadovėlių ir t. t., atsižvelgiant į mokinių galimybes ir amžiaus ypatumus;

4.8. susitaria, kaip bus skiriamos mokymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu mokinys gali paprašyti mokytojo pagalbos ir paaiškinimų, kiek mokiniai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys mokiniams, jų tėvams (globėjams, rūpintojams) ir fiksuojami įvertinimai ir pan.;

4.9. paskiria asmenį (-is), kuris(-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas mokiniams, pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės mokykloje, dėl kurių ugdymo procesas negalėjo būti organizuojamas kasdieniu mokymo proceso organizavimo būdu. Informacija apie tai skelbiama mokyklos tinklalapyje;

4.10. numato planą, kaip pasibaigus ypatingoms aplinkybėms grįžti prie įprasto ugdymo proceso organizavimo.